**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND: Fond solidarnosti Europske unije**  **NADLEŽNO TIJELO: Ministarstvo mora, prometa i infrastrukture**

**NAZIV POZIVA: Vraćanje u ispravno radno stanje infrastrukture i pogona u području prijevoza oštećenih u potresu na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Bjelovarsko-bilogorske županije i Koprivničko-križevačke županije nastalih kao posljedica serije potresa s epicentrom na području Sisačko-moslavačke županije počevši od 28. prosinca 2020.**

**ROK ZA PODNOŠENJE PP: 30.06.2022.**

**OZNAKA POZIVA: FSEU.MMPI.01**

**ROK ZA ODGOVOR NA PITANJE (UzP): 30.06.2022.**

**TIP NATJEČAJA:OTVORENI**

*\* napomena nadležnom tijelu: U skladu sa Pravilima FSEU, nadležno tijelo dužno je odgovarati na pitanja potencijalnih prijavitelja do roka navedenog u tablici, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 kalendarskih dana (KD) od postavljenog pitanja a Pravila FSEU predviđaju duži rok u kojem se odgovara na postavljena pitanja), tada prioritet ima rok iz UzP-a.*

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:** | **1** |
|  | **OBJAVA SVIH PITANJA/ODGOVORA IZ VERZIJE 1:** |  |
| **RB** | **DATUM ZAPRIMANJA PITANJA: 21.06.2022. godine** | **DATUM ODGOVORA NA PITANJE: 23.06.2022. godine** |
|  | Poštovani,  prijavitelj Županijska uprava za ceste Varaždinske županije je u sklopu Poziva za dodjelu bespovratnih financijskih sredstava "Vraćanje u ispravno radno stanje infrastrukture i pogona u području prijevoza oštećenih u potresu na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Bjelovarsko-bilogorske županije i Koprivničko-križevačke županije" prijavio sanaciju 43 klizišta u očekivanju pozitivnog rješenja prijave, a kako bi što bolje, brže i točnije pripremio i proveo cijeli projekt postoje pitanja koja se odnose na postupke javne nabave za izradu projektne dokumentacije i radove sanacije klizišta, imajući u vidu činjenicu trenutnog stanja tržišta rada potrebno je što prije krenuti u realizaciju kako bi se projekt uspio završiti u predviđenim rokovima .  Naime, za neka klizišta je potrebno ishoditi Građevinsku dozvolu dok za neka nije zbog opsega zahvata pa se samim time produžuje izrada projektne dokumentacije, a shodno tome i pokretanje postupka javne nabave.  Pitanja glase :  Da li može prijavitelj provoditi postupak javne nabave za izradu projektne dokumentacije posebno za svako klizište ili eventualno za više klizišta koja su smislena cjelina?    Da li može prijavitelj provoditi postupak javne nabave za radove sanacije posebno za svako klizište ili eventualno za više klizišta koja su smislena cjelina?    Sve u cilju boljeg i svrsishodnijeg iskorištenja fonda solidarnosti, a sve sukladno Zakona o javnoj nabavi i pravilima poziva. | Kako za Vaš projektni prijedlog još nije dovršen postupak dodjele bespovratnih sredstava, za sada nije moguće dati konkretan odgovor na postavljena pitanja.  Napominjemo da sukladno Zakonu o javnoj nabavi naručitelj odgovara za pravilno provođenje postupaka javne nabave, dok će ovo Ministarstvo nakon sklapanja ugovora o dodjeli bespovratnih sredstava kontrolirati provedbu provedenih postupaka nabave sa Korisnicima. |